## Pravilnik o kakvoći goriva za mlazne motore

### NN 79/1995 (6.10.1995.), Pravilnik o kakvoći goriva za mlazne motore

# DRŽAVNI ZAVOD ZA NORMIZACIJU I MJERITELJSTVO

Na temelju članka 34. stavak 1. i 2. i članka 81. stavak 1. Zakona o
standardizaciji ("Narodne novine" broj 53/91, 26/93, 29/94, 44/95
i 72/95), ravnatelj Državnog zavoda za normizaciju i mjeriteljstvo donosi

## PRAVILNIK

### O KAKVOĆI GORIVA ZA MLAZNE MOTORE

Članak 1.

Ovim Pravilnikom se propisuje kakvoća koju mora zadovotjiti gorivo za
mlazne motore tip I, skraćene oznake GM-1, mjere osiguravanja kakvoće goriva
tijekom isporuke i skladištenja; ispitivanje i način deklariranja goriva
za mlazne motore.

Gorivo za mlazne motore GM-1, kakvoće propisane ovim Pravilnikom, upotrebljava
se za pogon turbomlaznih i turboelisnih motora.

Članak 2.

Vanjskim izgledom, na temperaturi okoliša, gorivo je prozirna tekućina
bez vode, mehaničkih onečišćenja i suspendiranih tvari.

Po fizikalno-kemijskim značajkama gorivo za mlazne motore GM-1, odgovara
specifikaciji International Air Transport Association (u daljnjem tekstu:
IATA) "GUIDANCE MATERIAL FOR AVIATION TURBINE FUELS" (IATA DOC.GEN-
/2669) (Revision 1) od lipnja 1988., Amendment No. 4. od 14: siječnja 1993.
i izmjena od 10. veljače 1993. godine.

Članak 3.

Kakvoća goriva za mlazne motore GM-1 odgovara slijedećim zahtjevima
:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zahtjev Jedinica Vrijednost

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SASTAV

Ukupna kiselost najviše mgKOH/g 0,015

Količina aromata najviše % v/v 22,0

Količina olefina najviše % v/v 5,0

Ukupna količina sumpora najviše % m/m 0,30

Količina merkaptana najviše % m/m 0,003(1)

ili

Doktor test negativan

(1) U slučaju neslaganja rezultata,ispitivanja između Doktor testa i
količine merkaptana mjerodavna je količina merkaptana

ISPARLJIVOST

Destilacija: početak oC iskazuje se

10% v/v najviše oC 205

20% v/v oC iskazuje se

50% v/v oC iskazuje se

90% v/v oC iskazuje se

kraj najviše oC 300

ostatak najviše % v/v 5,5

gubitak najviše % v/v 1,5

Točka paljenja najmanja oC 38

Gustoća na 15stup. C kg/m3 775 do 840

SVOJSTVA TECIVOSTI

Točka zamrzavanja najviše oC -47

Kinematička viskoznost

na -20oC najviše mm2/s 8,0

IZGARANJE

Ogrjevna vrijednost (donja) najmanja MJ/kg 42,8

Točka dimljenja najmanje mm 25

ili

Luminometar broj, odnosno najmanje 45

Točka dimljenja najmanje mm 19 i

Količina naftalena najviše % v/v 3,0

KOROZIVNOST

Cu,2h, 100 oC najviše 1

Ag,4h, 50 oC najviše 1

STABILNOST

Termička stabilnost (JFTOT)

Pad tlaka na filteru najviše kPa 3,3

Ocjena taloga u cijevi za predgrijavanje najviše 3

ONEČIŠCENJA

Postojeća smola najviše mg/100 ml 7

Reakcija s vodom

Izgled granične površine najviše 1b

Količina mikroonečišćenja najviše mg/L 1

PROVODLJIVOST

Električna provodljivost pS/m od 50 do 450

ADITIVI

Antioksidansi :

Hidroobrađena goriva (obvezno) mg/L od 17,0 do 24,0

Hidroneobrađena goriva (neobvezno) najviše mg/L 24,0

Deaktivator kovina (neobvezno) najviše mg/L 5,7

Inhibitor korozivnosti (dogovor)

Antistatik (obvezno) :

ASA-3 najviše mg/L 1,0

Stadis 450 najviše mg/L 3,0

Poboljšivač mazivosti (dogovor)

Inhibitor zamrzavanja goriva .

(dogovor) % v/v od 0,10 do 0,15

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Članak 4.

Ispitivanje goriva za mlazne motore provodi se metodama uzorkovanja
i ispitivanja navedenim u IATA specifikaciji. Za značajke za koje metode
ispitivanja nisu navedene, primijenit će se metode ispitivanja koje izabere
proizvodač.

Članak 5.

U proizvodnji goriva za mlažne motore dozvoljena je, radi poboljšanja
primjenskih svojstava goriva, upotreba samo onih aditiva koji su odobreni
od IATA.

Svaki. upotrebljeni aditiv mora imati proizvođačku specifikaciju pohranjenu
kod proizvođača goriva.

Količina i vrsta dodanih aditiva obvezno se unosi u izvještaj o ispitivanju
goriva.

Članak 6.

Gorivu se u prometu prilaže isprava kojom se identificira proizvod,
koja sadrži slijedeće podatke:

- naziv i oznaku goriva (GM-1),

- tvrtku odnosno naziv proizvođača,

- tvrtku odnosno naziv isporučitelja, ako proizvođač nije istovremeno
i isporučitelj,

- datum proizvodnje,

- brutto-masu i netto-masu,

- broj i datum izvještaja o ispitivanju,

Izvještaj o ispitivanju koji sadrži slijedeće podatke:

- naziv pravne osobe ili dijela pravne osobe koja je izvršila ispitivanje

- datum i oznaku uzorka,

- rezultate ispitivanja fzikalno-kemijskih svojstava,

- metode primijenjene pri uzorkovanju i ispitivanju,

- vrstu i količinu upotrebljenih aditiva,

- datum izdavanja izvještaja o ispitivanju i

- potpis odgovorne osobe i druge isprave sukladno propisima o prijevozu
opasnih tvari.

Članak 7.

Gorivo se isporučuje u čistim, suhim, strogo namjenskim sredstvima prijevozne
opreme koja osiguravaju očuvanje kakvoće goriva, a prevozi se sukladno
propisima o prijevozu opasnih tvari.

Članak 8.

Gorivo se skladišti u odgovarajućim spremnicima sukladno propisima o
skladištenju zapaljivih tekućina.

Gorivo se skladišti na način da se očuva njegova kakvoća. Kakvoća uskladištenog
goriva mora se kontrolirati najmanje jedanput u šest mjeseci.

Ispitivanje uskladištenog goriva provodi se metodama ispitivanja iz
članka 4. ovog Pavilnika.

Članak 9.

Pri prijevozu i skladištenju gorivo za mlazne motore se ne smije miješati
s drugim tekućim gorivima.

Članak 10.

Na dan stupanja na snagu ovog Pravilnika prestaje važiti Pravilnik o
kvaliteti goriva za mlazne motore ("Narodne novine" broj 53/91
i 44/95).

Članak 11.

Ovaj Pravilnik stupa na snagu osmog dana od dana objave u "Narodnim
novinama".

Klasa: 383-01/94-01/16

Urbroj: 558-02/1-95-16

Zagreb, 4. listopada 1995.

Ravnatelj Državnog zavoda za normizaciju i mjeriteljstvo

**dr. Jakša Topić, dipl. ing**., v. r.

Pravilnik, NN 79/1995-1337
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)